Všeobecné záväzné nariadenie Obce Veľká Franková

č. 3/2011

Obecné zastupiteľstvo vo Veľkej Frankovej podľa ustanovenia § 6 ods. 1 zákona SNR č. 369/90 Zb. o obecnom zriadení v znení neskorších predpisov a podľa zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len zákon o miestnych daniach a poplatku) sa uznieslo na tomto všeobecne záväznom nariadení (ďalej len nariadenie):

o miestnych daniach a miestnom poplatku za komunálne odpady a drobné stavebné odpady na rok 2012

**§ 1**

## Predmet úpravy a druhy

1. Týmto nariadením obec Veľká Franková (ďalej len obec) pre územie obce:

a/ ustanovuje miestne dane a miestny poplatok za komunálne odpady a drobné stavebné odpady,

b/ určuje sadzbu, spôsob vyberania daní a poplatku, daňovú povinnosť daňovníka a poplatníka,

c/ ustanovuje oslobodenie od dane alebo poplatku a odpustenie poplatku.

1. Obec zavádza a ukladá od 1. januára 2012 na svojom území tieto miestne dane:

a/ daň z nehnuteľností

b/ daň za psa

c/ daň za užívanie verejného priestranstva

d/ daň za ubytovanie

e/ daň za predajné automaty

f/ daň za nevýherné hracie prístroje.

1. Obec ukladá od 1. januára 2012 na svojom území miestny poplatok za komunálne odpady a drobné stavebné odpady.
2. Pre účely tohto nariadenia sa za územie obce Veľká Franková považuje katastrálne územie obce.

**§ 2**

## Zdaňovacie obdobie

1. Zdaňovacím obdobím miestnych daní uvedených v § 1 ods. 2 písm. a), b) ,e), f) tohto nariadenia je kalendárny rok.
2. Pre miestnu daň uvedenú v § 1 ods. 2 písm. c) tohto nariadenia je zdaňovacím obdobím:

a / doba (každý aj začatý deň), počas ktorej sa skutočne osobitne užíva verejné priestranstvo,

b/ doba (každý aj začatý deň), počas ktorej skutočne parkuje motorové vozidlo na vyhradenom

priestranstve.

1. Pre miestnu daň uvedenú v § 1 ods. 2 písm. d) tohto nariadenia je počet prenocovaní, počas ktorých sa fyzická osoba odplatne prechodne ubytuje v zariadení, poskytujúcom služby prechodného ubytovania.

# DRUHÁ ČASŤ

## DAŇ Z NEHNUTEĽNOSTÍ

**§ 3**

1. Daň z nehnuteľností zahŕňa:
2. a/ daň z pozemkov
3. b/ daň zo stavieb
4. c/ daň z bytov a nebytových priestorov v bytovom dome

DAŇ Z POZEMKOV

**§ 4**

## Daňovník

1. Daňovníkom dane z pozemkov, ak v odseku 2 nie je ustanovené inak, je:

a/ vlastník pozemku zapísaný v katastri nehnuteľností (ďalej len kataster),

b/ správca pozemku vo vlastníctve štátu, vo vlastníctve obce alebo vyššieho územného celku, zapísaný

v katastri,

1. Daňovníkom dane z pozemkov je:

a/ fyzická osoba alebo právnická osoba, ktorej boli pridelené na obhospodarovanie náhradné pozemky

vyčlenené z pôdneho fondu užívané právnickou osobou až do vykonania pozemkových úprav,

b/ nájomca, ak:

ba) nájomný vzťah k pozemku trvá alebo má trvať najmenej päť rokov

a nájomca je zapísaný v katastri,

bb) má v nájme pozemky spravované Slovenským pozemkovým fondom,

bc) má v nájme náhradné pozemky daňovníka uvedeného v písmene a)

1. Ak nemožno určiť daňovníka podľa odseku 1 a 2, je daňovníkom osoba, ktorá pozemok skutočne užíva.
2. Ak je pozemok v spoluvlastníctve viacerých osôb, daňovníkom dane z pozemkov je každý spoluvlastník podľa výšky svojho spoluvlastníckeho podielu. Ak sa spoluvlastníci dohodnú, daňovníkom dane z pozemkov je jeden z nich a ostatní spoluvlastníci za daň ručia do výšky svojho spoluvlastníckeho podielu.

**§ 5**

## Predmet dane

1. Predmetom dane z pozemkov sú pozemky na území obce v tomto členení:

a/ orná pôda, chmeľnice, vinice, ovocné sady,

b/ trvalé trávnaté porasty,

c/ záhrady,

d/ lesné pozemky, na ktorých sú hospodárske lesy,

e/ rybníky s chovom rýb a ostatné hospodársky využívané vodné plochy,

f/ zastavané plochy a nádvoria,

g/ stavebné pozemky,

h/ ostatné plochy okrem stavebných pozemkov.

1. Predmetom dane nie sú:

 a/ časti zastavaných plôch nádvorí, ktoré sú zastavané stavbami, ktoré sú predmetom dane zo stavieb

alebo dane z bytov,

b/ pozemky alebo časti, na ktorých sú postavené pozemné komunikácie s výnimkou verejných

účelových komunikácií

c/ pozemky alebo ich časti zastavané stavbami, ktoré nie sú predmetom dane zo stavieb podľa § 10

ods. 3 zákona o miestnych daniach a poplatku.

1. Pre určenie charakteru pozemku a jeho zaradenie do príslušnej skupiny sa postupuje podľa § 6 ods. 3, 4, 5, 6 a 7 zákona o miestnych daniach a poplatku.

**§ 6**

## Základ dane

1. Základom dane z pozemkov podľa § 5 ods. 1 písm. a) a b) je hodnota pozemku bez porastov určená vynásobením výmery pozemkov v m2 a hodnoty pôdy za jeden m2. Podľa prílohy č. 1 zákona o miestnych daniach a poplatku je v obci Veľká Franková hodnota pôdy:
   1. a) pre katastrálne územie Veľká Franková - orná pôda – 0,1062 € /m2

- trvalé trávnaté porasty – 0,0169 €/m2,

1. Základom dane z pozemkov podľa § 5 ods. 1 písm. d) a e) je hodnota pozemku určená vynásobením výmery pozemkov v m2 a hodnoty pozemku zistenej podľa platných predpisov o stanovení všeobecnej hodnoty pozemkov
2. Základom dane z pozemkov podľa § 5 ods. 1 písm. c), f), g) a h) je hodnota pozemkov určená vynásobením výmery pozemkov v m2 a hodnoty pozemkov za jeden m2. Podľa prílohy č. 2 zákona o miestnych daniach a poplatku je v obci Veľká Franková hodnota:

a/ záhrady, zastavané plochy a nádvoria........................................ 1,32€/m2,

b/ ostatné plochy s výnimkou stav. pozemkov............................... 1,32€/m2,

c/ stavebné pozemky ..................................................................... 13,27 € /m2

d/ lesné pozemky ….........................................................................................0,1208 €/m2 ,

**§ 7**

## Sadzba dane

1. Ročná sadzba dane z pozemkov podľa § 8 ods. 1 zákona o miestnych daniach a poplatku je 0,25 % zo základu dane.
2. Ročnú sadzbu dane z pozemkov uvedenú v ods. 1 upravuje obec Veľká Franková na území obce v tomto členení:

a/ orná pôda, chmeľnice, vinice, ovocné sady na 0,85 % zo základu dane

b/ trvalé trávnaté porasty na 0,90 % zo základu dane

c/ záhrady na 0,50 % zo základu dane

d/ lesné pozemky, na ktorých sú hospodárske lesy na 0,60 % zo základu dane,

e/ rybníky s chovom rýb a ostatné hospodársky využívané vodné plochy na 0,50 % zo základu dane,

f/ zastavané pozemky a nádvoria na 0,60 % zo základu dane

g/ stavebné pozemky na 0,35 % zo základu dane

h/ ostatné plochy okrem stavebných pozemkov na 0,50 % zo základu dane

DAŇ ZO STAVIEB

**§ 8**

**Daňovník**

1. Daňovníkom dane zo stavieb je:

a/ vlastník stavby,

b/ správca stavby vo vlastníctve štátu,

c/ správca stavby vo vlastníctve obce,

d/ správca stavby vo vlastníctve vyššieho územného celku, (ďalej len vlastník stavby).

2. Pri stavbách spravovaných Slovenským pozemkovým fondom, ktoré sú v nájme, je

daňovníkom nájomca.

3. Ak nemožno určiť daňovníka podľa ods. 1 až 2, je daňovníkom fyzická osoba alebo

právnická osoba, ktorá stavbu skutočne užíva.

4. Ak je stavba v spoluvlastníctve viacerých osôb, daňovníkom dane zo stavieb je každý

spoluvlastník podľa výšky svojho spoluvlastníckeho podielu. Ak sa spoluvlastníci dohodnú, daňovníkom dane zo

stavieb je jeden z nich a ostatní za daň ručia do výšky svojho spoluvlastníckeho podielu.

**§ 9**

## Predmet dane

Pre účely tohto nariadenia sa pri určení predmetu dane zo stavieb použijú ustanovenia § 10 ods. 1, 2 a 3 zákona o miestnych daniach a poplatku.

**§ 10**

## Základ dane

Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

**§ 11**

## Sadzba dane

1. Ročná sadzba dane zo stavieb podľa § 12 ods. 1 zákona o miestnych daniach a poplatku je 0,035 € za každý aj začatý m2 zastavanej plochy.
2. Ročnú sadzbu dane zo stavieb uvedenú v ods. 1 obec určuje na území obce Veľká Franková v tomto členení:
   1. a/ stavby na bývanie a ostatné stavby tvoriace príslušenstvo hlavnej stavby na 0,035 € za každý aj začatý m2 zastavanej plochy,
   2. b/ stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu na 0,044 € za každý aj začatý m2 zastavanej plochy,
   3. c/ stavby rekreačných záhradkárskych chát a domčekov na individuálnu rekreáciu na 0,18€ za každý aj začatý m2 zastavanej plochy,
   4. d/ samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov na 0,145 € za každý aj začatý m2 zastavanej plochy,
   5. e/ priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu na 0,255 € za každý aj začatý m2 zastavanej plochy,
   6. f/ stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou na 0,546 € za každý aj začatý m2 zastavanej plochy,
   7. g/ ostatné stavby neuvedené v písmenách a) až f) na 0,18 € na každý aj začatý m2 zastavanej plochy,
3. Pri viacpodlažných stavbách za každé ďalšie podlažie, okrem prvého nadzemného podlažia obec zvyšuje ročnú sadzbu dane:

a/  0,035 € ,k pri stavbách uvedených v ods. 2 písm. a),

b/ 0,044€, pri stavbách uvedených v ods. 2 písm. b)

c/  0,18 €, pri stavbách uvedených v ods. 2 písm. c)

d/ 0,145 €, pri stavbách uvedených v ods. 2 písm. d)

e/ 0,255 €, pri stavbách uvedených v ods. 2 písm. e)

f/ 0,546 € pri stavbách uvedených v ods. 2 písm. f)

g/ 0,18 € pri stavbách uvedených v ods. 2 písm. g)

1. Podlažie stavby je časť vnútorného priestoru stavby vymedzená podlahou a stropnou konštrukciou. V prípade, že stavba nemá stropnú konštrukciu, za podlažie sa na účely tohto nariadenia považuje časť stavby vymedzená podlahou a strešnou konštrukciou.
2. Nadzemné podlažie je každé podlažie, ktoré nemá úroveň podlahy alebo jej časť nižšie než 0,80 m pod najvyšším bodom priľahlého terénu v pásme širokom 5,00 m po obvode stavby.
3. Ak stavba slúži na viaceré účely, na ktoré sú určené rôzne sadzby dane podľa ods. 2 a príplatok za podlažie podľa ods. 3, daň sa určí ako súčet pomerných častí dane. Pomerná časť dane sa vypočíta ako súčin zastavanej plochy stavby, pomernej časti základu dane a sadzby dane na príslušný účel využitia stavby. Pomerná časť základu dane sa zistí ako pomer podlahovej plochy časti stavby využívanej na jednotlivý účel využitia k celkovej podlahovej ploche
4. DAŇ Z BYTOV

§ 12

## Daňovník

1. Daňovníkom dane z bytov je:

a/ vlastník bytu alebo nebytového priestoru,

b/ správca bytu alebo nebytového priestoru vo vlastníctve štátu,

c/ správca bytu alebo nebytového priestoru vo vlastníctve obce,

d/ správca bytu alebo nebytového priestoru vo vlastníctve vyššieho územného celku (ďalej len

vlastník bytu)

1. Ak sú byty alebo nebytové priestory v spoluvlastníctve viacerých osôb, daňovníkom dane z bytov je každý spoluvlastník podľa výšky svojho spoluvlastníckeho podielu. Ak sa spoluvlastníci dohodnú, daňovníkom dane z bytov je jeden z nich a ostatní ručia za daň do výšky svojho spoluvlastníckeho podielu.

**§ 13**

## Predmet dane

Predmetom dane z bytov v bytovom dome sú byty alebo nebytové priestory, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby.

**§ 14**

## Základ dane

Základom dane  z bytov je výmera podlahovej plochy bytu alebo nebytového priestoru v m2.

**§ 15**

## Sadzba dane

1/ Ročná sadzba dane z bytov podľa § 16 ods. 1 zákona o miestnych daniach a poplatku je 0,035 €, za každý

aj začatý m2 podlahovej plochy bytu alebo nebytového priestoru.

2/ Ročnú sadzbu dane z bytov uvedenú v ods. 1 obec určuje na území obce Veľká Franková v tomto členení:

 a/ byty na 0,035 €, za každý aj začatý m2 podlahovej plochy,

 b/ nebytové priestory na 0,044 € za každý aj začatý m2 podlahovej plochy.

# SPOLOČNÉ USTANOVENIA K DANI Z NEHNUTEĽNOSTÍ

**§ 16**

## Oslobodenie od dane a zníženie dane

1/ Od dane sú oslobodené:

* 1. pozemky, stavby, byty a nebytové priestory vo vlastníctve obce Veľká Franková,
  2. pozemky a stavby vo vlastníctve iného štátu užívané fyzickými osobami, ktoré požívajú výsady a imunitu podľa medzinárodného práva a nie sú štátnymi občanmi Slovenskej republiky za predpokladu, že je zaručená vzájomnosť.
  3. pozemky a stavby , alebo ich časti slúžiace na vzdelávanie , na vykonávanie náboženských obradov vo vlastníctve cirkvi, slúžiace stredným školám v zriaďovateľskej pôsobnosti samosprávneho kraja.

2/ Obec Veľká Franková oslobodzuje od dane z pozemkov:

a/ pozemky, na ktorých sú cintoríny, kolumbária, urnové háje na rozptylové lúky,

b/ močiare, plochy slatín ,rašeliniská, , háje, vetrolamy a pásma hygienickej

ochrany vodných zdrojov I. a II. stupňa,

c/ pozemky verejne prístupných parkov, priestorov a športovísk,

d/ pozemky v chránených areáloch, prírodných pamiatok,

1. 3/ Obec Veľká Franková oslobodzuje od dane zo stavieb alebo od dane z bytov:

 a/ stavby slúžiace zdravotníckym zariadeniam , zariadeniam na pracovnú rehabilitáciu

a rekvalifikáciu občanov so zmenenou pracovnou schopnosťou, stavby užívané na účely sociálnej

pomoci, knižnice, kiná, výstavné siene, osvetové zariadenia,

Daňovník , ktorý si uplatňuje nárok na oslobodenie, resp. zníženie dane v  priebehu príslušného

1. zdaňovacieho obdobia je povinný na obecný úrad vo Veľkej Frankovej doložiť:
   1. list vlastníctva
   2. držiteľ preukazu s ťažkým zdravotným postihnutím príslušný preukaz.

**§ 17**

## Vznik a zánik daňovej povinnosti

1/ Daňová povinnosť vzniká 1. januára zdaňovacieho obdobia nasledujúceho po zdaňovacom období,

v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia,

v ktorom daňovníkovi zanikne vlastníctvo k nehnuteľnosti.

2/ Pre vyrubenie dane z nehnuteľnosti je rozhodujúci stav k 1. januáru zdaňovacieho obdobia.

3/ Pre ďalšie podmienky vzniku a zániku daňovej povinnosti platia ustanovenia § 18 zákona o miestnych

daniach a poplatku.

**§ 18**

## Daňové priznanie

1/ Daňové priznanie je daňovník povinný podať správcovi dane do 31. januára toho zdaňovacieho obdobia,

v ktorom mu vznikla daňová povinnosť podľa stavu k 1. januáru zdaňovacieho obdobia..

2/ Ak je nehnuteľnosť v spoluvlastníctve viacerých osôb, priznanie podá každá fyzická osoba alebo právnická

osoba. Ak sa spoluvlastníci dohodnú, priznanie podá ten, koho písomnou dohodou určia. Uvedenú skutočnosť

spoluvlastníci oznámia na OcÚ Veľká Franková na predpísanom tlačive (príloha č. 1 na riadenia). To sa

nevzťahuje na manželov, ktorí majú pozemok, stavbu, byt alebo nebytový priestor v bytovom dome

v bez podielovom spoluvlastníctve manželov; v tomto prípade priznanie podáva jeden z manželov.

3/ Daňovník je povinný v priznaní a prílohách uviesť všetky údaje rozhodujúce na výpočet dane a je povinný

daň si sám vypočítať.

4/ Daňovník je povinný vyplniť všetky údaje podľa daňového priznania. Osobné údaje sú chránené podľa

osobitného predpisu.

**§ 19**

## Vyrubenie dane

1/ Daň z pozemkov, daň zo stavieb a daň z bytov vyrubí správca dane každoročne do 15. mája bežného

zdaňovacieho obdobia, ak zákon o miestnych daniach a poplatku neustanovuje inak.

2/ Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody

podal priznanie podľa § 19 ods. 2 zákona o miestnych daniach a poplatku.

**§ 20**

## Platenie dane

1/ Vyrubená daň z nehnuteľností je splatná:

a/ ak ide o daňovníka prevádzkujúceho pôdohospodársku produkciu v troch splátkach, a to 20 % dane

do 31. mája, 30 % do 31. júla a 50 % do 30. novembra bežného zdaňovacieho obdobia,

b/ v ostatných prípadoch v štyroch rovnakých splátkach, a to najneskôr do 31. mája, 30. júna, 30.

septembra a 30. novembra bežného zdaňovacieho obdobia.,

2/ Ak ročná daň vyrubená fyzickej osobe nepresahuje sumu 33,19 €, a právnickej osobe sumu 331,93 €.,

je splatná naraz do 31. mája bežného zdaňovacieho obdobia.

3/ Daň možno zaplatiť naraz aj vtedy, ak je vyššia, ako je uvedené v predchádzajúcom odseku.

**TRETIA ČASŤ**

DAŇ ZA PSA

**§ 21**

## Predmet dane

1/ Predmetom dane za psa je pes starší ako 6 mesiacov chovaný fyzickou alebo právnickou osobou,

2/ Predmetom dane nie je:

a/ pes chovaný na vedecké účely a výskumné účely,

b/ pes umiestnený v útulku zvierat,

c/ pes so špeciálnym výcvikom, ktorého vlastní alebo používa občan s ťažkým zdravotným postihnutím,

**§ 22**

## Daňovník

Daňovníkom je fyzická alebo právnická osoba, ktorá je:

a/ vlastníkom psa,

b/ držiteľom psa, ak sa nedá preukázať, kto psa vlastní.

**§ 23**

## Základ dane

Základom dane je počet psov.

**§ 24**

## Sadzba dane

1. Sadzba za jedného psa na kalendárny rok na území obce Veľká Franková je 4,00€.

**§ 25**

###### Daňová povinnosť a platenie dane

1. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona o miestnych daniach a poplatku a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.
2. V prípade, že daňovník je držiteľom alebo vlastníkom psa kratšie obdobie ako jeden rok, výška dane sa prepočíta z ročnej sadzby v podiele na mesiace, počas ktorých bol daňovník vlastníkom alebo držiteľom psa.
3. Daňovník je povinný na Obecný úrad Veľká Franková oznámiť vznik alebo zánik daňovej povinnosti do 30 dní od vzniku daňovej povinnosti na predpísanom tlačive (príloha č. 2 nariadenia). V uvedenej lehote je povinný zaplatiť daň za zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
4. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.
5. Ak daňová povinnosť zanikne v priebehu zdaňovacieho obdobia a daňovník to oznámi na Obecný úrad Veľká Franková najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

# ŠTVRTÁ ČASŤ

##### DAŇ ZA UŽÍVANIE VEREJNÉHO PRIESTRANSTVA

**§ 26**

## Verejné priestranstvá a predmet dane

1. 1/ Verejnými priestranstvami v obci sú:

a/ miesta na miestnej komunikácii – pre budovu OcÚ č. 74, vedľa potravín č. 54

b/ miesta na pozemku na par. č. 383 pred kultúrnym domom, obecným úradom, hasičskou zbrojnicou, na verejnom priestranstve na pozemku par. č. 7 a 6

2/ Osobitným spôsobom môže fyzická osoba alebo právnická osoba užívať verejné priestranstvá na:

futbalovom ihrisku

a/ umiestnenie zariadenia, slúžiaceho na poskytovanie služieb a predajného zariadenia na pozemku

par. č. 383 pred kultúrnym domom, obecným úradom, hasičskou zbrojnicou, na

verejnom priestranstve na pozemku par. č. 7 a 6

b/ umiestnenie stavebného zariadenia a umiestnenie skládky na pozemku vo vlastníctve obce,ktorý

je najbližší k pozemku vo vlastníctve stavebníka alebo vlastníka skládky

c/ umiestnenie cirkusu, zariadenia lunaparku a iných atrakcií na futbalovom ihrisku

d/ trvalé parkovanie vozidla mimo strážneho parkoviska na pozemku par. č. 383, pred

kultúrnym domom , obecným úradom, hasičskou zbrojnicou, na verejnom priestranstve na

pozemku par. č. 7 a 6

3/ Na dočasné parkovanie motorového vozidla obec vyhradzuje priestory:

a/ na pozemku par. č. 383

b/ na pozemku par. č. 383 za obecným úradom

c/ na pozemku par. č. 383 pred kultúrnym domom

d/ na pozemku par. č. 383 pred hasičskou zbrojnicou

e/ na pozemku par. č. 7 a 6 na verejnom priestranstve

1. Predmetom dane je osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva.
2. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a podobne.

**§ 27**

## Daňovník

Daňovníkom je fyzická a lebo právnická osoba, ktoré verejné priestranstvo užíva.

**§ 28**

## Základ a sadzba dane

1. 1/ Základom dane za užívanie verejného priestranstva je výmera užívanie užívaného verejného priestranstva
2. v m2.
3. Obec Veľká Franková určuje sadzbu dane za užívanie verejného priestranstva za každý aj začatý m2 a každý aj začatý deň:

a/ za umiestnenie zariadenia, slúžiaceho na poskytovanie služieb a predajného zariadenia 3,30€

za každý aj začatý deň

b/ za umiestnenie stavebného zariadenia 3,30 €, za každý aj začatý deň

c/ za umiestnenie zariadenia cirkusu, lunaparku a iných atrakcií 3,30 €. za každý aj začatý deň

d/ za umiestnenie skládky 0,33 €. za každý aj začatý m2 a každý aj začatý deň

e/ za trvalé parkovanie vozidla mimo stráženého parkoviska 0,33 €, za každý aj začatý deň

2/ Obec určuje sadzbu dane za dočasné parkovanie motorového vozidla na vyhradenom priestranstve

verejného priestranstva / ak sa nedohodne inač / :

a/ za osobné motorové vozidlo 0,06 €, za každú aj začatú hodinu a jeho parkovacie miesto

b/ za nákladné motorové vozidlo 0,23€, za každú aj začatú hodinu a jedno parkovacie miesto

c/ za autobus 0,33 €, za každú aj začatú hodinu a jedno parkovacie miesto

**§ 29**

## Povinnosti daňovníka, vznik a zánik daňovej povinnosti

1. Daňová povinnosť vzniká začatím užívania verejného priestranstva a zaniká skončením užívania verejného priestranstva.
2. Daňovník je povinný písomne oznámiť na OcU Veľká Franková začatie osobitného užívania verejného priestranstva v lehote tri dni pred začatím užívania, najneskôr však v deň začatia užívania na predpísanom tlačive (príloha č. 3 tohto nariadenia).
3. Daň je splatná:

pri užívaní podľa § 28 ods. 2 písm. a), b), pri oznámení začatia osobitného užívania verejného priestranstva, najneskôr však v deň nasledujúci po dni, keď bolo užívanie ukončené,

# PIATA ČASŤ

##### DAŇ ZA UBYTOVANIE

**§ 30**

## Predmet dane

Predmetom dane za ubytovanie je odplatné prechodné ubytovanie fyzickej osoby v ubytovacom zariadení.

**§ 31**

## Daňovník

Daňovníkom je fyzická osoba, ktorá sa v zariadení odplatne prechodne ubytuje.

**§ 32**

## Základ dane a sadzba dane

1/ Základom dane je počet prenocovaní.

2/ obec určuje na území obce Veľká Franková sadzbu dane za ubytovanie 0,33 €, na osobu a jedno

prenocovanie.

**§ 33**

## Daňová povinnosť a platenie dane

## 1/ Daňová povinnosť vzniká dňom začatia poskytovania odplatného prechodného ubytovania fyzickej

1. osobe v zariadení poskytujúcom služby prechodného ubytovania.
2. 2/ Platcom dane je prevádzkovateľ zariadenia, ktorý odplatné prechodné ubytovanie poskytuje.
3. 3/ Platca dane je povinný písomne oznámiť vznik alebo zánik daňovej povinnosti na OcU Veľká Franková
4. do 30 dní od vzniku alebo zániku daňovej povinnosti na predpísanom tlačive (príloha š. 4 tohto
5. nariadenia).
6. 4/ Platca je povinný viesť písomnú evidenciu ubytovaných fyzických osôb (kniha ubytovaných). Spôsob
7. a formu vedenia knihy je platca povinný prerokovať, dohodnúť a schváliť s obcou Veľká Franková. 5/ 5/ Platca je evidenciu povinný na výzvu obce predložiť pri kontrole.
8. 6/ Platca dane je povinný vydať daňovníkovi doklad o zaplatení dane, ktorej musí obsahovať:

a/ číslo dokladu,

b/ dátum vydania,

c/ kto vystavil doklad a kto prijal zaplatenú daň,

d/ komu bol vystavený doklad,

e/ počet prenocovaní,

f/ výška zaplatenej dane,

g/ pečiatka zariadenia a podpis oprávnenej osoby, ktorá doklad vystavila.

1. Doklad o zaplatení dane môže byť:

a/ samostatný (obsahujúci len čiastku za daň),

b/ spoločný (sú v ňom aj ďalšie úhrady súvisiace s prenocovaním , výška dane musí byť uvedená

a vyčíslená samostatne).

1. Doklad o zaplatení dane je platca dane povinný uschovať pre daňové účely 10 rokov od vystavenia.
2. Platca dane je povinný daň zaplatenú daňovníkom odviesť mestu štvrťročne, a to vždy do 10. kalendárneho dňa nasledujúceho po uplynutí štvrťroka.

# ŠIESTA ČASŤ

DAŇ ZA PREDAJNÉ AUTOMATY

**§ 34**

## Predmet dane

Premetom dane za predajné automaty sú prístroje a automaty, ktoré vydávajú tovar za odplatu (ďalej len predajné automaty).

**§ 35**

## Daňovník

Daňovníkom je fyzická alebo právnická osoba, ktorá predajné automaty prevádzkuje.

**§ 36**

## Základ dane

Základom dane je počet predajných automatov.

**§ 37**

## Sadzba dane

Obec Veľká Franková určuje sadzbu dane za predajné automaty:

1. za jeden predajný automat ponúkajúci v skladbe najviac 10 druhov tovaru 16,50 €, za kalendárny rok,
2. za jeden predajný automat ponúkajúci v skladbe viac ako 10 druhov tovaru 33,19 €, za kalendárny rok,
3. za jeden predajný automat ponúkajúci v skladbe aj alkoholické nápoje alebo tabakové výrobky 99,58 € za kalendárny rok.

**§ 38**

## Daňová povinnosť a platenie dane

1. Daňovník je povinný písomne oznámiť vznik alebo zánik daňovej povinnosti na OcÚ Veľká Franková do 30 dní od vzniku alebo zániku daňovej povinnosti na predpísanom tlačive (príloha č. 5 tohto nariadenia).
2. Daňovník je povinný viesť písomnú evidenciu o počte prevádzkovaných predajných automatov, ktorá musí obsahovať:

a/ dátum začatia prevádzkovania,

b/ dátum ukončenia prevádzkovania,

c/ druh, typ a názov,

d/ výrobné číslo,

e/ obsah skladby ponúkaného tovaru,

f/ miesto umiestnenia.

Evidenciu je daňovník povinný na výzvu mesta predložiť pri kontrole povereným pracovníkom mesta.

1. Daň predajných automatov je povinný daňovník uhradiť v lehote do 30 dní od vzniku daňovej povinnosti.

# SIEDMA ČASŤ

DAŇ ZA NEVÝHERNÉ HRACIE PRÍSTROJE

**§ 39**

## Predmet dane

1/ Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len nevýherné hracie prístroje).

2/ Nevýherné hracie prístroje sú:

a/ elektronické prístroje na počítačové hry,

b/ mechanické prístroje, elektronické prístroje, automaty a iné zariadenia na zábavné hry.

**§ 40**

## Daňovník

Daňovníkom je fyzická alebo právnická osoba, ktorá nevýherné hracie prístroje prevádzkuje.

**§ 41**

## Základ

## Základom dane je počet nevýherných hracích prístrojov.

**§ 42**

**Sadzba dane**

## Obec Veľká Franková určuje sadzbu dane za nevýherné hracie prístroje 33,19 € za kus a kalendárny

**§ 43**

## Daňová povinnosť a platenie dane

1. Daňovník je povinný písomne oznámiť vznik alebo zánik daňovej povinnosti do OcÚ Veľká Franková do 30 dní od vzniku alebo zániku daňovej povinnosti na predpísanom tlačive (príloha č. 6 tohto nariadenia).
2. Daňovník je povinný viesť písomnú evidenciu o počte prevádzkovaných nevýherných hracích prístrojov, ktorá musí obsahovať:

a/ dátum začatia prevádzkovania,

b/ dátum ukončenia prevádzkovania,

c/ druh, typ a názov,

d/ výrobné číslo,

e/ miesto umiestnenia.

Evidenciu je daňovník povinný na výzvu obce predložiť pri kontrole poverenému pracovníkovi obce.

1. Daň za nevýherné hracie prístroje je povinný daňovník uhradiť v lehote do 30 dní od vzniku daňovej povinnosti

# OSMA ČASŤ

##### MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY

**§ 44**

## Predmet poplatku

Poplatok za komunálne odpady a drobné stavebné odpady (ďalej len poplatok) sa platí za komunálne odpady

a drobné stavebné odpady, ktoré vznikajú na území obce.

**§ 45**

## Poplatník

## 

## Poplatníkom je:

a/ fyzická osoba, ktorá má v obci trvalý pobyt alebo prechodný pobyt alebo užíva byt, nebytový

priestor, pozemnú stavbu alebo jej časť, alebo objekt, ktorý nie je stavbou, alebo záhradu, ovocný

sad, trvalý trávny porast na iný účel ako na podnikanie, pozemok v zastavanom území obce, okrem

lesného pozemku a pozemku, ktorý je evidovaný ako vodná plocha (ďalej len nehnuteľnosť),

b/ právnická osoba, ktorá je oprávnená užívať alebo užíva nehnuteľnosť, nachádzajúcu sa na území

obce na iný účel ako na podnikanie,

c/ podnikateľský subjekt, ktorý je oprávnený užívať alebo užíva nehnuteľnosť nachádzajúcu sa na

území obce na účel podnikania.

**§ 46**

## Platenie poplatku

## Poplatok od poplatníka v ustanovenej výške pre obec vyberá a za vybraný poplatok urči:

a/ vlastník nehnuteľnosti; ak je nehnuteľnosť v spoluvlastníctve viacerých osôb alebo ak ide o bytový

dom, poplatok vyberá a za vybraný poplatok ručí zástupca alebo správca určený spoluvlastníkmi, ak

s výberom poplatku zástupca alebo správca súhlasí; ak nedošlo k určeniu zástupcu alebo správcu,

obec určí spomedzi vlastníkov alebo spoluvlastníkov zástupcu, ktorý poplatok pre obec vyberie,

b/ správca, ak je vlastníkom nehnuteľnosti štát, vyšší územný celok alebo obec (ďalej len platiteľ).

1. zástupca alebo správca určený spoluvlastníkmi je povinný túto skutočnosť oznámiť na Obecný úrad Veľká Franková na tlačive, ktoré je prílohou č. 7 tohto nariadenia.
2. Platiteľ a poplatník sa môžu písomne dohodnúť, že poplatok odvedie priamo poplatník; za odvedenie obci ručí platiteľ.
3. Ak viacero poplatníkov žije v spoločnej domácnosti, plnenie povinností poplatníka môže za ostatných členov domácnosti na seba prevziať jeden z nich. Túto skutočnosť je táto osoba povinná oznámiť na Obecný úrad Veľká Franková na tlačive, ktoré je prílohou č. 8 tohto nariadenia.

**§ 47**

## Sadzba poplatku

1. V obci Veľká Franková je zavedený množstvový zber komunálneho odpadu pre obyvateľov, vlastníkov nehnuteľností, právnické osoby a fyzické osoby oprávnené podnikať.
2. Miestny poplatok platený obyvateľmi sa skladá :
   1. **zo systémového poplatku**, ktorý sa určí ako podiel na nákladoch obce vynaložených na vývoz a likvidáciu verejných odpadov, na organizovanie zberu nebezpečných odpadov, veľko objemových odpadov, drobných stavebných odpadov a separovaný zber podľa zákona č. 233/2001 Z. z. v znení neskorších predpisov a poplatok za zber, vývoz a likvidáciu komunálneho odpadu v rámci množstvového zberu a na základe dohodnutých fakturačných podmienok Mestského podniku Spišská Belá a však najviac do výšky 6,00 € / na vývoz -podľa tabuľky stanoveného počtu vývozov pre domácnosť.
   2. Pri zakúpení lístkov na stanovený minimálny počet vývozov , cena 1 lístka 2,20/za vývoz 110 l

Pre určenie minimálneho počtu vývozov slúži nasledujúca tabuľka:

a/

|  |  |  |  |
| --- | --- | --- | --- |
| **Počet občanov prihlásených k trvalému pobytu alebo vlastníka nehnuteľností** | **Stanovený minimálny počet vývozov** | **110 l nádoba**  **1 vývoz**  **0,0545 €/1 liter** | **Spolu za počet vývozov v €** |
| **1** | **2** | **6** | **12** |
| **2** | **3** | **6** | **18** |
| **3** | **4** | **6** | **24** |
| **4** | **5** | **6** | **30** |
| **5** | **6** | **6** | **36** |
| **6** | **7** | **6** | **42** |
| **7** | **8** | **6** | **48** |
| **8** | **9** | **6** | **54** |
| **9** | **10** | **6** | **60** |
| **10** | **11** | **6** | **66** |

b/ právnické a fyzické osoby za vývoz komunálneho odpadu jednej 110 l nádoby: Pre

určenie minimálneho počtu vývozov slúži nasledujúca tabuľka:

|  |  |  |  |
| --- | --- | --- | --- |
| **Prevádzka** | **Stanovený minimálny**  **počet vývozov** | **110 l nádoba**  **l vývoz – 0,0545 €/1 liter** | **Spolu za počet**  **vývozov v €** |
| Potraviny Penxa | 10 | 6 | 60 |
| Pohostinstvo Kaprál | 10 | 6 | 60 |
| Pohostinstvo u Emila | 10 | 6 | 60 |
| PD Goral | 10 | 6 | 60 |
|  |  |  |  |

Obec Veľká Franková stanovuje poplatok za vývoz uloženie a likvidáciu drobného stavebného odpadu do výšky fakturácie za tonu a odvoz.

**§ 48**

## Vznik a zánik povinnosti platenia poplatku

1. Povinnosť platenia poplatku vzniká pre fyzickú osobu, vlastníka nehnuteľností, právnickú osobu a podnikateľský subjekt dňom naplnenia podmienok pre poplatníka, ktoré sú uvedené v § 44 ods. 1 tohto nariadenia.
2. Povinnosť platenia poplatku zaniká:

a/ pre fyzickú osobu dňom odhlásenia z trvalého pobytu alebo prechodného pobytu,

b/ pre fyzickú osobu, právnickú osobu a podnikateľský subjekt dňom zániku oprávnenia užívať

nehnuteľnosti uvedené v § 44 ods. 1 tohto nariadenia.

1. Poplatník je povinný písomne ohlásiť na OcÚ Veľká Franková vznik alebo zánik povinnosti platenia poplatku do 30 dní od vzniku alebo zániku povinnosti na predpísanom tlačive, ktoré je prílohou č. 9 a č. 10 tohto nariadenia.

**§ 49**

## Zníženie poplatku

1. Poplatok obec Veľká Franková zníži o 100% za obdobie, za ktoré poplatník preukáže:

a/ že sa v určenom období dlhodobo zdržiava alebo zdržiaval v zahraničí, alebo mimo trvalého bydliska

1. K žiadosti o zníženie poplatku poplatník predloží:

a/ občiansky preukaz,

b/ potvrdenie

c/ doklad o tom , že má zaplatený poplatok za KO v inej obci resp. meste

d/ čestné vyhlásenie o tom , že sa dlhodobo , najmenej 90 dní nepretržite zdržiava mimo bydliska

**§ 50**

## Splatnosť poplatku

a/ Poplatok za komunálne odpady u obyvateľov je splatný do 31.01. kalendárneho roka.

b/ Poplatok za komunálne odpady podnikateľských subjektov sa vyrubí platobným výmerom.

**§ 51**

## Spoločné, prechodné a záverečné ustanovenia

1. Daňovníci a platitelia môžu platiť a odvádzať miestne dane týmito spôsobmi:

a/ v hotovosti do pokladne obce Veľká Franková,

b/ peňažnou poukážkou,

c/ bezhotovostným prevodom na účet obce Veľká Franková,

č. 29720562/0200 vedený vo VÚB, a.s. pobočka Spišská Belá.

1. Miestny poplatok za komunálne odpady a drobné stavebné odpady môžu poplatníci platiť a odvádzať týmito spôsobmi:

a/ v hotovosti do pokladne obce Veľká Franková,

b/ peňažnou poukážkou,

c/ bezhotovostným prevodom na účet obce č. 29720562/0200 vedený vo VÚB Poprad, expozitúra Spišská Belá.

1. Obecné zastupiteľstvo vo Veľkej Frankovej ruší doteraz platné všeobecne záväzné nariadenie obce Veľká Franková o miestnych poplatkoch a doteraz platné všeobecne záväzné nariadenie o dani z nehnuteľností.
2. Všeobecné záväzné nariadenie č. 3/2011 schválilo Obecné zastupiteľstvo Veľká Franková na svojom zasadnutí dňa 15.12 .2011 uznesením č. 81/8/2011

**Ondrej Krempaský**

**starosta obce**

**Vyvesené :15.12.2011**

**Zvesené...............................**